Μάρκος Λόλιος Παυλίνος Δέκιμος Βαλέριος Ασιατικός Σατουρνίνος

Ο Μάρκος Λόλιος Παυλίνος **Δέκιμος Βαλέριος Ασιατικός** Σατουρνίνος, λατιν.: *Marcus Lollius Paullinus Decimus Valerius Asiaticus Saturninus* (69/70 – μετά το 134) ήταν ένας εξέχων  Ρωμαίος συγκλητικός, ο οποίος ήταν μία ισχυρή προσωπικότητα στο δεύτερο μισό του 1ου αι. και στο πρώτο μισό του 2ου αι.  Είναι επίσης γνωστός με τη συντομότερη μορφή του ονόματός του, *Δέκιμος Βαλέριος Ασιατικός*.

## Οικογενειακό υπόβαθρο και πρώιμη ζωή
Ο Σατουρνίνος είχε αλλοβρογιανή και ρωμαϊκή καταγωγή. Ήταν γιος του Δέκιμου Βαλέριου Ασιατικού  και της Βιτελλίας, κόρης του Αυτοκράτορα Βιτέλλιου από τη σύζυγό του Γαλερία Φουνδάνα.  Ο πατέρας του υπηρέτησε ως λεγάτος της Βελγικής Γαλατίας,  και αργότερα έγινε κυβερνήτης αυτής της επαρχίας  κατά τη διάρκεια τής βασιλείας τοή Αυτοκράτορα Νέρωνα.  Ο πατέρας του Σατουρνίνου έγινε ισχυρός χάρη στον πλούτο και την επιδέξια εκμετάλλευση της αυτοκρατορικής προστασίας. 

Η οικογένεια τού πατέρα του καταγόταν αρχικά από τη Βιένα,  της Ναρβωνικής Γαλατίας. Ο Σατουρνίνος ήταν εγγονός του υπάτου Δέκιμου Βαλερίου Ασιατικού  και της συζύγου του Λολίας Σατουρνίνας,  της οποίας η μικρότερη αδελφή Λολία Παυλίνα ήταν η τρίτη σύζυγος του Αυτοκράτορα Καλιγούλα.  Ο Σατουρνίνος ήταν εγγονός   του Δέκιμου Βαλέριου Ασιατικού και της Λολίας Σατουρνίνας. Το όνομα Σατουρνίνος αποκαλύπτει, ότι σχετίζεται πατρικά με τα γένη των Βαλερίων και των Λολίων.

Παρά την παρουσία των Λολίων Παυλίνων από την πλευρά του πατέρα του, η Όλλι Σαλομίες υποστηρίζει ότι «σίγουρα η συνύπαρξη των ονομάτων του υποδηλώνουν ότι οφείλονται σε υιοθεσία· ο θετός γονέας μπορεί, φυσικά, να ήταν συγγενής της γιαγιάς, αφού οι θετοί γιοι και πατέρες ήταν στην πραγματικότητα συχνά στενά συγγενείς». 

Όταν ο Βεσπασιανός έγινε Αυτοκράτορας το δεύτερο μισό του 69, ο Ασιάτης διορίστηκε ύπατος το 70.  Ωστόσο, πέθανε στις αρχές του ίδιου έτους πριν προλάβει να αναλάβει τα αξίωμά του ως ύπατος.  Ο Ασιατικός επέζησε από τη Βιτελλία και τον γιο τους.  Αργότερα, το 70, ο Βεσπασιανός κανόνισε να ξανανυμφευτεί η Βιτελλία με έναν άλλον ανώνυμο άνδρα.  Ο δεύτερος γάμος της ήταν ένας υπέροχος γάμος για εκείνη, και ο Βεσπασιανός της εξασφάλισε την προίκα και τα ενδύματα.  Αν και γεννήθηκε στη Βιένα, ο Σατουρνίνος μεγάλωσε στη Ρώμη. Κατά τα άλλα, λίγα είναι γνωστά για τα πρώτα χρόνια της ζωής του.

## Πολιτική σταδιοδρομία
Μία επιγραφή από το Τίβολι παρέχει λεπτομέρειες για το πρώτο μέρος της *[[Cursus honorum|σειράς αξιωμάτων (cursus honorum]])* του.  Ο Σατουρνίνος ξεκίνησε την σταδιοδορμία του κατά τη διάρκεια της βασιλείας του Αυτοκράτορα Δομιτιανού, ως ένας από τους *[[Triumvir monetalis|τρεις άνδρες του νομισματοκοπείου]]* (tresviri monetalis), την πιο διάσημη από τις τέσσερις επιτροπές που αποτελούσαν τους *[[Εικοσιέξι άνδρες|εικοσιέξι άνδρες (vigintiviri]])*· η ανάθεση σε αυτήν την επιτροπή συνήθως ανατίθετο σε πατρίκιους ή σε άτομα που ευνοούνταν από τον Αυτοκράτορα. Οι επόμενες τιμές που αναφέρονται στην επιγραφή, είναι η συμμετοχή στους *Salii Collinus* και η εκλογή του ως ενός από τους αρχιερείς, κάτι που προφανώς συνέβη όταν ήταν είκοσι ετών. Στη συνέχεια, σε ηλικία 25 ετών, κατείχε τη θέση του ταμία (quaestor), επιλεγμένος ως ένας από τους δύο στην υπηρεσία του Αυτοκράτορα. Τα καθήκοντα αυτών των ταμιών περιελάμβαναν την ανάγνωση των λόγων του Αυτοκράτορα στη Σύγκλητο.  Η επιγραφή διακόπτεται όπου αναφέρει τον διορισμό του ως πραίτορα, ο οποίος συνήθως συνέβαινε στην ηλικία των 30 ετών.

Μπορούμε να πέχουμε λεπτομέρειες για το μεταγενέστερο στάδιο της σταδιοδρομίας του από άλλες πηγές. Κάποια βεβαιώνει ότι ο Σατουρνίνος υπηρετούσε ως ύπατος για το διάστημα υπατείας του (*nundinium)* του Μαΐου-Αύγουστου 94.  Μία άλλη αναφορά αναφέρει ότι ο Σατουρνίνος ήταν ανθύπατος κυβερνήτης της Ασίας για την περίοδο 108/109.  Ο Βέρνερ Εκ αναφέρει ότι μία αδημοσίευτη επιγραφή από την Αφρική υποδεικνύει, ότι ήταν κυβερνήτης της Ταρρακωνικής Ισπανίας κάποια στιγμή, κατά τη διάρκεια της βασιλείας του Αδριανού.  Από τα έτη 124 έως 134, υπηρέτησε ως πραίτωρ της πόλης (praefectus urbi) στη Ρώμη.  Το 125, κατείχε ξανά τις φάσκεις, αυτή τη φορά ως *κανονικός* *ύπατος*.  Κατά τη διάρκεια της πολιτικής του σταδιοδρομίας, το πρώτο μισό του 2ου αι., ήταν φίλος με τους Αυτοκράτορες Τραϊανό και Αδριανό.

## Οικογένεια
Ο Σατουρνίνος νυμφεύτηκε την Βαλερία Κατούλα Μεσαλίνα, η οποία καταγόταν από οικογένεια υπατικού βαθμού.  Η Μεσαλίνα γέννησε στον Ασιατικό έναν γιο, που ονομαζόταν Δέκιμος Βαλέριος Ταύρος Κάτουλος Μεσαλίνος Ασιατικός. 

## Αναφορές

## Πηγές
* Επίλογος: Η Πτώση των Βιτελίων - Βιτέλλια; , κόρη
* *Prosopographia Imperii Romani*, L 320
* Ε.Μ. Γουάιτμαν, *Gallia Belgica*, University of California Press, 1985
* Φλάβιος Ιώσηπος, *Ο Θάνατος ενός Αυτοκράτορα*, University of Exeter Press, 1991
* AK Bowman, E. Champlin & A. Lintott, *Η Αρχαία Ιστορία του Κέιμπριτζ,* Τόμος 10, Cambridge University Press, 1996
* *Biographischer Index der Antike* (Google eBook), Walter de Gruyter, 2001
* B. Jones, *Ο Αυτοκράτορας Δομιτιανός* (Google eBook), Routledge, 2002
* Γκουίν Μόργκαν, *69 μ.Χ.: Το Έτος των Τεσσάρων Αυτοκρατόρων*, Oxford University Press, 2005
* MB Skinner, *Ένας Σύντροφος για τον Κάτουλλο* (Google eBook), John Wiley & Sons, 2010
* A. Freisenbruch, *Οι Πρώτες Κυρίες της Ρώμης: Οι Γυναίκες Πίσω από τους Καίσαρες* (Google eBook), Random House, 2011

Κατηγορία:Πολίαρχοι Ρώμης
Κατηγορία:Ύπατοι της Ρωμαϊκής Αυτοκρατορίας
Κατηγορία:Ρωμαίοι του 2ου αιώνα